b'\n_START_ARTICLE_\nRettspolitisk forening\n_START_PARAGRAPH_\nRettspolitisk forening er en uavhengig norsk forening best\xc3\xa5ende av jurister, studenter i juridiske fag og andre interesserte. _NEWLINE_Ideen om en rettspolitisk forening ble f\xc3\xb8rste gang fremsatt p\xc3\xa5 et seminar i regi av Juss-Buss h\xc3\xb8sten 1973, og foreninga ble stiftet 6. juni 1974. Rettspolitisk forening driver p\xc3\xa5virkningsarbeid for \xc3\xa5 forsvare rettsstatlige verdier, for \xc3\xa5 bedre den rettslige situasjonen til utsatte grupper og for \xc3\xa5 styrke menneskerettighetenes stilling i Norge. Foreninga er ogs\xc3\xa5 utgiver av tidsskriftet Kritisk Juss.'